钦定古今图书集成/明伦汇编/氏族典/第546卷 > 《凌迪知万姓统谱》 > 墨春
## 钦定古今图书集成/明伦汇编/氏族典/第546卷 > 《凌迪知万姓统谱》 > 墨春

按《隰州志》：“春字景芳，高陵举人。成化元年知隰州事。
仁以御民，严以束吏，崇儒兴教，化民成俗。”

《万安县志》：“墨大兄弟因王事俱没于万安之白沙湾，
以梦告乡人，遂葬冈下，后人于冈上立庙。建炎中，赣
齐述兵叛，赣帅龚太尉之县东深坑，寇兵逼县治，军
中见黄旗绣帽，有墨公兵马翼阵，太尉以事闻，封伯
曰显灵侯，仲曰正灵侯，庙号嘉济。”墨侯有道术，能以
符役龙，以法威虎，兄弟时驾云往来江渚

廖用贤《尚友录》。